Ole Morten Rokvam

Ole Morten Rokvam (født 22. mars 1963 i Oslo) er en norsk keramiker, bosatt i Risør. Han har utdannelse fra Indiana State University (1984–89)  og Southern Methodist University i Dallas, Texas (1995-97). Etter flere år i USA, flyttet han tilbake til Norge og har siden blitt boende i Risør, hvor han har etablert et eget galleri.

Rokvam er kjent som en aktiv og engasjert kunstner med et særegent uttrykk, der han henter inspirasjon fra industri og arkitektur. Skulpturelle kanner er et av hans varemerker. I forbindelse med en utstilling på Galleri Format i 2007, forteller han at han henter elementer fra industrien og kan bli inspirert av oljekanner og maskindeler fra nedlagte bedrifter.http://sites.web123.no/norskekunsthaandverkere/gf/gfhjem.cfm?pArticleId=10342&pArticleCollectionId=101 Han har flere separatutstillinger bak seg, både i USA og Norge. I Norge har han blant annet hatt separatutstillinger i kunstforeninger i Risør (2001), Skien (2002), Ål og Mandal (begge i 2003). Han har stilt ut på Galleri Smia i Kristiansand (2004), Galleri Format i Bergen (2007) og Galleri Falkum i Skien (2008). Rokvams arbeider er innkjøpt av Vestlandske kunstindustrimuseum (nå KODE1) i Bergen (2003), Risør kommune (2004), Nordenfjeldske kunstindustrimuseum i Trondheim (2005), Nasjonalmuseet (2009)Kjøpt av staten Stavanger Aftenblad - 24.08.2009 og Kunstindustrimuseet i Oslo (2012).

Ole Morten Rokvams brenningsteknikk (raku) foregår ved at arbeidene blir brent til 1350 grader celsius i en vedfyrt ovn i opptil fem døgn. Gjennom Den kulturelle skolesekken i Aust-Agder har mange elever i grunnskolen tatt del i hans kunstprosjekter. Han har mottatt mange utmerkelser både nasjonalt og internasjonaltKeramiker med stor suksess Aust Agder Blad - 10.07.2012 for sitt unike arbeid.Stipender til lokale kunstnere Fædrelandsvennen - 07.06.2012 Som eneste kunstner er han tildelt Aust-Agder fylkeskommunes kulturstipend to ganger – i 2003 og 2012.

I perioden 15.11. – 21.12.2014  er Rokvam engasjert i gruppeutstillingen «Transformator» i Bomuldsfabriken Kunsthall i Arendal, en eksperimentell utstilling med abstrakte skulpturer, installasjoner, lydarbeid og video. Utstillingen er laget av en gruppe keramikere i samarbeid med Norsk Teknisk Porselen (NTP) i Fredrikstad.http://www.bomuldsfabriken.no/FÆDRELANDSVENNEN 24.11.2014 Side 25 - Seksjon: Kultur - Del: 1 Forfatter: Johan Otto Weisser

Ole Morten Rokvam er medlem av Norske kunsthåndverkere Sør-Norge (NK Sør-Norge).

 Referanser 

 Kilder 
 http://www.norskekunsthandverkere.no/kunsthandverkere/ole-morten-rokvam 
 http://sites.web123.no/norskekunsthaandverkere/gf/gfhjem.cfm?pArticleId=10342&pArticleCollectionId=101
 https://web.archive.org/web/20160309064310/http://austagder.kulturnett.no/2014/02/manedens-kunstner-30/
 http://www.bomuldsfabriken.no/

Kategori:Norske keramikere
Kategori:Personer fra Oslo
Kategori:Fødsler i 1963